section_heading: Karakteristike
paragraph_text: Splitsko brodogradilište ugovorilo je izgradnju broda s hrvatskim brodarom Jadroplovom iz Splita. Građen je u sklopu Vladina projekta obnove domaće flote.<ref>Sjeverna ruta Postavljen je na navoze kao novogradnja br. 467. Prigodom gradnje graditelji su podigli znatno manje sekcija na navoz, čime se postigla i ušteda na radnom vremenu. Boja na brodovima blizancima nanesena je prije porinuća. Prethodnim nanošenjem boje porinuti su sa završnom zaštitom podvodnog dijela, čime se izvršila ugovorna mogućnost da brod ne treba višednevno dokiranje. Zbog toga brod nije mnogo proveo na doku, nego tek onoliko vremena koliko je bilo potrebno da se brod pregleda na suhom, radi dobivanja potvrde registra. Porinut je krajem siječnja 2010. "Malo kumstvo" pripalo je tajnici Uprave Neni Šarić-Janković. Brod je blagoslovio fra Miljenko Vrabec iz Apostolata mora. Primopredaja je izvršena 24. rujna 2010. u Brodosplitu. Na dan primopredaje kršten je imenom Sveti Dujam, a kuma broda bila je članica NO Jadroplova Iva Galić iz HEP-a.